Diari Oficial de la Generalitat Valenciana


Sumari del DOGV 5593, del 06-09-2007 (2007/10977)

Informació pública dels documents d'ordenació de l'alternativa tècnica del programa per al desenvolupament de l'actuació integrada de la unitat d'execució UE-2 de sòl urbanitzable residencial de Càlig.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5593

Data del DOGV
:   06-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10590


Data del document
:   30-07-2007

Organisme emissor
:   C.G.I. Tomas Castell, SL

Tipus de document
:   Informació Pública

Descriptors 

:   * Càlig
    * pla d'urbanisme

Informació pública dels documents d'ordenació de l'alternativa tècnica del programa per al desenvolupament de l'actuació integrada de la unitat d'execució UE-2 de sòl urbanitzable residencial de Càlig. [2007/10733]  
El ple de l'Ajuntament de Càlig, en sessió celebrada el dia 21 de maig de 2007, va acordar la tramitació per gestió indirecta del programa per al desenvolupament de l'actuació integrada de la unitat d'execució UE-2 de sòl urbanitzable residencial de Càlig, l'àmbit d'actuació de la qual es correspon amb la unitat d'execució UE-2 de sòl urbanitzable residencial detallat del Pla General d'Ordenació Urbana en tràmit, va aprovar les bases particulars reguladores del concurs, i va enviar l'anunci al Diari Oficial de la Unió Europea el dia 18 de juny de 2007, que va ser publicat el dia 20 de juny de 2007.  
CGI Tomás Castell, SL, amb CIF B-12645610, i domicili a Peñíscola, av. Papa Lluna nº 37, baixos, interessada a participar en el concurs esmentat i en compliment del que disposa l'article 134 de la Llei 16/2005, de 30 de desembre, Urbanística Valenciana (LUV), sotmetrà a informació pública l'alternativa tècnica de la seua proposició, integrada per pla parcial de modificació i projecte d'urbanització.  
Els documents esmentats quedaran protocol·litzats mitjançant acta notarial en la notaria de Manuel Sierra Múrcia, sítia en 12103, Peñíscola, plaça de la Constitució s/n, i una còpia d'ells es presentarà en l'Ajuntament de Càlig.  
D'acord amb el que estableix l'article 134 de la LUV, així com amb el que disposen els articles 293 i 562 del Decret 67/2006, de 19 de maig, del Consell, que va aprovar el Reglament d'Ordenació i Gestió Territorial i Urbanística (ROGTU), se us comunica, com a titular cadastral, que se sotmetran a informació pública els documents d'ordenació de l'alternativa tècnica pel termini d'un mes a comptar del dia 19 setembre 2007, fent constar que es podrà consultar la documentació en l'Ajuntament de Càlig i en la notaria esmentada, en horari d'atenció al públic, i si és el cas, podreu formular-hi al·legacions presentant-vos tant en la notaria com en l'ajuntament. Durant el període d'informació pública, la mercantil citada posarà a disposició dels interessats un tècnic de l'equip redactor per a l'aclariment de dubtes, conceptes i altres qüestions relacionades, i per a entrevistar-vos bastarà amb telefonar al 648 965 400.  
El termini previst per a l'adjudicació del programa per l'ajuntament és el de dos mesos, a comptar des de l'obertura de les proposicions juridicoeconòmiques, aprovant provisionalment el programa en el mateix acord d'adjudicació, i traslladant-lo a la conselleria competent en urbanisme per a la seua aprovació definitiva, i els articles 316 i 319.2 del ROGTU estableixen, per al cas d'absència de resolució expressa per l'ajuntament, la declaració de desert del concurs.  
Sense perjuí de l'anterior i als efectes del compliment de la competitivitat i lliure concurrència a què es refereix l'article 168.1.a) de la Llei Urbanística Valenciana, en el mateix termini les companyies subministradores privades de serveis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què es reflectisquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Peñíscola, 30 de juliol de 2007.- El administrador: Tomás Castell Serrat.